Publication: Magyar Közlöny
Issue: MK-2005-91 (Year: 2005, Number: 91)
Era: 2004-2010
Section: szóló 1993. évi LXXIX. törvény (a továbbiakban: közoktatási törvény) 27. § (8) bekezdésében szabályozott feltételekkel a tanulók számára választható, vagy
Paragraph Index: 914

2. A munkaterület rövid, jellemzõ leírása A nõiruha-készítõ nõi felsõruházatot (szoknya, blúz, mellény, nadrág, ruha, blézer, kabát) készít különféle alkalmakra egyedi termékkészítéssel vagy sorozatgyártással. Egyedi termékkészítés esetén hozott vagy saját anyagból a megrendelõ igényei alapján modellvázlatot készít, vagy segít kiválasztani a modellt divatlapból, a felhasználás célja és az anyagok tulajdonságainak figyelembevételével. Szükség esetén stílus- és színtanácsot ad az aktuális divattrendek alapján a megrendelõ alkatának, stílusának, személyiségének figyelembevételével, az öltözék funkciójának megfelelõ anyagok és formák kiválasztásához. A megrendelõ megbízása alapján anyagkalkulációt készít, árajánlatot kér az alapanyaggyártóktól, kereskedõktõl. Egyezteti a megrendelõvel az anyag árát, kiválasztja és beszerzi a szükséges anyagokat, kellékeket. Az áru ellenértékét kiegyenlíti, az árut a felhasználásig raktározza. A megrendelõ által hozott anyag méretét, minõségi tanúsítványát, kezelési utasítását ellenõrzi. Rögzíti a próbák és az elkészítés határidejét, és megállapodik a munkadíjban. Méretvétel, vagy mérettáblázat alapján megszerkeszti az alapmintát, elkészíti a modellezést és a szabásmintát. Megtervezi a ruhadarab kivitelezésének módját. Elõkészíti az anyagokat szabásra. Összeállítja a termékhez szükséges aprókellékeket. Terítéket készít, felrajzolja, kiszabja az alapanyag-, a bélés- és kellék-alkatrészeket. Elvégzi az alkatrészek jelölését. 2005/91/II. szám A termék elkészítéséhez kiválasztja a megmunkáláshoz szükséges eszközöket, varrógépeket, vasaló- és ragasztó-berendezéseket beállítja és kezeli az alapanyag és a kellékanyag jellemzõ tulajdonságainak megfelelõen. Kézi és gépi mûveletekkel elõkészíti, összeállítja, lepróbálja, leigazítja, és végleges formára varrja, vasalja a terméket. Sorozatgyártásban a mûszaki dokumentáció és a szabásminták alapján kiszabja, ragasztós közbéléssel ellátja és a technológiai utasításoknak megfelelõen megvarrja, vasalja a nõi felsõruházati termékeket. A mûszaki elõírásokban foglalt méretellenõrzéseket folyamatosan elvégzi. Egyedi termékkészítés esetén a kész ruhadarabot felpróbáltatja a megrendelõvel, ellenõrzi a ruha formáját, méreteit, szükség esetén javítja, becsomagolja, és átadja a megrendelõnek. Kitölti a számlát, átveszi a számla ellenértékét. Vállalkozásban kisipari üzemet mûködtet, üzletet vezet és irányít, a gazdálkodásra és vállalkozásra vonatkozó érvényes rendelkezések, valamint a munkavégzésre vonatkozó alapvetõ egészség-, munka-, tûz- és balesetvédelmi elõírások betartásával. A vállalkozás gazdasági eredményének biztosítása érdekében marketingmunkát végez.

Source: https://magyarkozlony.hu/hivatalos-lapok/12e6c1727711e4687c882097c8c47d9fabc7f0a3/dokumentumok/8e53034e13c84d08ff84011c4aadaa2aee558634/letoltes